**Amőba/Negyedelő/Négy a nyerő/Connect four**

Ez a klasszikus absztrakt stratégiai táblás társasjáték a kombinációs készséget és a stratégiai gondolkodást fejleszti.

Az egyik játékos piros, a másik kék korongokkal kezd.

A játékosok felváltva tesznek egy-egy korongot az általuk szabadon választott oszlopba.
Az nyer, aki leghamarabb tud megszakítás nélkül kirakni négy azonos színű korongot függőlegesen, vízszintesen vagy átlósan. Az ellenfél ezt a kialakulni látszó vonalat igyekszik saját korongjaival megakadályozni.

Az amőbában különleges virtusnak számít a hosszabb (legalább 5 korongot tartalmazó) győztes sor kirakása.

Több játszmából álló mérkőzés esetén amennyiben valaki egy korong lerakásával (pl.: a vízszintes sorban egy még üres mező 2 oldalán 2-2, 2-3, esetleg 3-3 azonos színű korongot már lerakott és sikerül feltölteni a hiányzó helyet) 5, 6, illetve 7 korongból álló sort alakít ki, ezekért nem egy, hanem 2, 3, illetve 4 pontot kap.

4-es sor = 1 pont

5-ös sor = 2 pont

6-os sor = 3 pont

7-es sor = 4 pont

Ajánlott: 4 éves kortól
Játékosok száma: 2 fő